Komisjoni teatis Euroopa parlamendile EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja Nõukogu määruse vastuvõtmise kohta, millega muudetakse Nõukogu määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja füüsilisest isikust ettevõtjate ning nende pereliikmete suhtes ja Nõukogu määrust (EMÜ) nr 574/72, millega määratakse kindlaks määruse (EMÜ) nr 1408/71 rakendamise kord (mitmesugused muudatused) /* KOM/2004/0752 lõplik - COD 2003/0184 */





Brüssel 16.11.2004 KOM(2004) 752 lõplik 2003/0184 (COD) KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb Euroopa Parlamendi ja nõukogu määruse vastuvõtmise kohta, millega muudetakse nõukogu määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja füüsilisest isikust ettevõtjate ning nende pereliikmete suhtes ja nõukogu määrust (EMÜ) nr 574/72, millega määratakse kindlaks määruse (EMÜ) nr 1408/71 rakendamise kord (mitmesugused muudatused) 2003/0184 (COD) KOMISJONI TEATISEUROOPA PARLAMENDILEEÜ asutamislepingu artikli 251 lõike 2 teise lõigu aluselnõukogu ühise seisukoha kohta, mis käsitleb Euroopa Parlamendi ja nõukogu määruse vastuvõtmise kohta, millega muudetakse nõukogu määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja füüsilisest isikust ettevõtjate ning nende pereliikmete suhtes ja nõukogu määrust (EMÜ) nr 574/72, millega määratakse kindlaks määruse (EMÜ) nr 1408/71 rakendamise kord (mitmesugused muudatused) 1- TOIMIKU AJALUGU +++++ TABLE +++++ 2- KOMISJONI ETTEPANEKU EESMÄRK Määrus (EMÜ) nr 1408/71 ja selle rakendusmäärus (EMÜ) nr 574/72 tagavad liikmesriikide sotsiaalkindlustusskeemide kooskõlastamise, et kaitsta Euroopa Liidu piires liikuvate isikute õigusi. Komisjon esitas 31. juulil 2003. aastal muudatusettepaneku nende määruste kohta. Kõnealuse ettepaneku eesmärgiks on nimetatud ühenduse määruste ajakohastamine, et võtta arvesse muudatusi, mis on toimunud liikmesriikide seadusandluses ja selgitada nimetatud määruste teatavate artiklite õiguslikku olukorda. Samuti on selle ettepaneku eesmärgiks arvestada Euroopa Ühenduste Kohtu hiljutist praktika arengut, eelkõige rahaliste mitteosamakseliste erihüvitiste identifitseerimise kriteeriumite suhtes, mille puhul nõutakse spetsiaalset kooskõlastamist (hüvitised, mida ei maksta välja, kui need vastavad eespool nimetatud kriteeriumitele, ja mis on loetletud määruse IIa lisas), samuti võttes arvesse kohtupraktikat määruse ja kahepoolsete sotsiaalkindlustuskonventsioonide sätete seoste kohta (jäävad kehtima, kui vastavad III lisas loetletud tingimustele). 3- KOMMENTAARID ÜHISSEISUKOHA KOHTA 3.1. Üldised märkused Nõukogu ühisseisukoht, mis on vastavalt EÜ asutamislepingu artiklile 42 ühehäälselt vastu võetud, säilitab komisjoni ettepaneku olulised aspektid, mis käsitlevad peamiselt kahte küsimust: - Määruse (EMÜ) nr 1408/71 IIa lisa rahaliste mitteosamakseliste erihüvitiste loetelu uuesti läbivaatamine kõnealuse määruse artikli 4 lõikes 2a kehtestatud kriteeriumide alusel toetudes Euroopa Kohtu praktikale. Isegi kui nõukogu ei suutnud jõuda komisjoni ettepanekus esitatud hüvitiste loetelu suhtes kokkuleppele, tuleb märkida, et ühisseisukoha lisas säilitatud hüvitiste arvu (hüvitised, mis oma eriomaduste tõttu vajavad spetsiaalset kooskõlastamist ja mis makstakse välja üksnes selle liikmesriigi territooriumil, kus isik alaliselt elab) on oluliselt kärbitud võrreldes kehtiva loeteluga. Lisaks jätab komisjon endale võimaluse teha, toetudes Euroopa Kohtu tulevasele praktikale, uus ettepanek IIa lisa uueks läbivaatamiseks, et tagada kõigi sarnaste hüvitiste ühetaoline käsitlemine. - III lisa kahepoolsete konventsioonide loetelu uuesti läbivaatamine, mis jäävad kehtima pärast määruse (EMÜ) nr 1408/71 jõustumist. Seda loetelu kärbiti suures ulatuses, lähtudes samuti Euroopa Kohtu kehtestatud ja käesoleva määruse artikli 7 lõikes 2 kirjeldatud kriteeriumidest. 3.2. Euroopa Parlamendi esimesel lugemisel tehtud muudatused 11. märtsi 2004. aasta istungjärgul võttis Euroopa Parlament vastu 4 muudatust, mille komisjon oma 22. aprilli 2004. aasta muudetud ettepanekus täies ulatuses heaks kiitis. Kõik need neli muudatust sisalduvad ka nõukogu ühisseisukohas. Suulist muudatust võeti arvesse ühisseisukoha põhjenduses 6, mis kutsub liikmesriike võtma meetmeid, et leevendada teatavate IIa lisa hüvitiste loetelus tehtud muudatustega kaasnenud negatiivset mõju, täpsemalt isikute suhtes, kellele ei saa enam maksta välja hüvitisi seetõttu, et need kuuluvad kõnealusesse lisasse, ning nähes vajaduse korral ette üleminekuperioodi. Muudatusettepanekud 1, 2 ja 3 viidi sisse I lisa punkti 2 jakku "G Hispaania", jakku "I Iirimaa" ja jakku "Y Ühendkuningriik"; osutatud hüvitised on täielikult kooskõlas määruse artikli 4 lõikes 2a ette nähtud tingimustega. 3.3. Nõukogu sisse viidud uued sätted ja komisjoni seisukoht nende suhtes 3.3.1. Ühisseisukoha I lisa punkt 2 - Määruse (EMÜ) nr 1408/71 IIa lisas loetletud rahalised mitteosamakselised erihüvitised Nõukogu jõudis vastavalt määruse artikli 4 lõike 2 tingimustele e kokkuleppele rahaliste mitteosamakseliste hüvitiste suhtes, mida lülitada IIa lisasse. Teatavad liikmesriigid (Ühendkuningriik, Rootsi ja Soome) leidsid siiski, et teatavad nende hüvitised[1] tuleks IIa lisasse alles jätta nende eriomaduste tõttu, mis eristavad neid teistest, loetelust välja jäetud hüvitistest. Kompromissina nõustus nõukogu säilitama lisas need hüvitised oodates Euroopa Kohtu seisukohta kõnealuste eriomaduste kohta võrreldes teiste, juba varasemalt kohtus läbi vaadatud hüvitistega, ja määruse artikli 4 lõike 2 kriteeriumide suhtes. Nõukogu protokolli deklaratsioonis jäi komisjon endiselt arvamuse juurde, et võttes arvesse Euroopa Kohtu praktikat ja kõnealuse määruse artikli 4 lõiget 2, ei peaks kõnealused hüvitised kuuluma II lisasse. Seetõttu jätab komisjon endale õiguse pöörduda Euroopa Kohtu poole ja esitada vajadusel kohtu järeldustele tuginedes ettepaneku IIa lisa loetelus nimetatud kirjete uuesti läbivaatamiseks. Komisjoni selline lahendus rahuldab, sest nii on pikemajalises perspektiivis tagatud kõigi sarnaste hüvitiste ühetaoline ja erapooletu käsitlemine. Samuti tuleb rõhutada, et uute liikmete liitumisläbirääkimistel kohaldati nende riikide esitatud hüvitiste loetellu lisamise taotluste läbivaatamisel määruse artikli 4 lõikega 2 samaväärseid kriteeriume. Selguse ja õiguskindluse huvides on ka uute liikmesriikide liitumislepingutes sisalduvad kirjed teksti lisatud. Samuti on lisasse kantud Luksemburgi hüvitis [toetus raske puudega isikutele (12. septembri 2003. aasta seaduse artikli 1 lõige 2)] ning Soome hüvitis [eriabi sisserändajatele (seadus sisserändajatele eriabi andmise kohta, 1192/2002)]. Need kirjed on õigustatud, sest nende mõlema eesmärgiks on tagada osutatud isikutele toetus, seega vastavad need määruse nr 1408/71 artikli 4 lõikes 2 kehtestatud tingimustele. 3.3.2. Ühisseisukoha artikli 1 punkt 3 ja I lisa punkt 3 - Määruse nr 1408/71 (EMÜ) III lisa kahepoolsed konventsioonid, mis jäävad kehtima vaatamata määruse nr 1408/71 jõustumisele Määruse 1408/71 artikli 7 lõike 2 kohta tehtud ühisseisukohas muudatusettepanekus täpsustatakse kooskõlas Euroopa Kohtu praktikaga tingimused, mille korral konventsioonid, mis on sõlmitud enne määruse jõustumist, jäävad kehtima. Komisjon toetab sellist lähenemisviisi. Määruse III lisas on loetletud kahepoolsed konventsioonid, mis vastavad kõnealustele tingimustele ja jäävad seega kehtima. Määrus asendab selle jõustumisele eelnenud konventsioone, mis kuuluvad samasse kohaldamisvaldkonda; III lisa pealkirja lisatakse täpsustav märkus, et konventsioonid, mis ei kuulu samasse kohaldamisvaldkonda ja jäävad seega kehtima, jäetakse III lisast välja. Lisaks muudeti teatavate praegu lisas olevate kirjete terminoloogiat, et neid muuta selgemaks muutmata samas sisu. 3.3.3. Ühisseisukoha artkli 1 punkti 1 alapunkt b - Määruse nr 1408/71 artikli 3 muutmine Nõukogu muudatusettepanekud ühisseisukoha kohta tugevdavad võrdse kohtlemise põhimõtte rakendamistingimusi. Komisjon aksepteerib kõnealuseid muudatusi. 3.3.4. Ühisseisukoha artikli 1 punkt 5 - Määruse nr 1408/71 artikli 33 muutmine Nõukogu ühisseisukoht ei sisalda komisjoni muudatusettepanekuid artikli 33 kohta. Nõukogu leiab, et tuleks oodata uue lihtsustatud määruse (EÜ) nr 883/2004 jõustumist, mille artikli 5 (asjaolude sarnastamine) ja artikli 30 (pensionäride sissemaksed) alusel on võimalik arvata maha sissemakseid kõikidele pensionäridele makstud pensionide alusel, kuid sellele on vajalik kehtestada rakendussätted tulevases rakendusmääruses (vt nõukogu protokolli deklaratsioon). Protokolli deklaratsioonis kinnitab komisjon uuesti oma kavatsust lisada uude rakendusmäärusesse uue määruse 883/2004 artikli 30 rakendussätted. Nõukogu seisukoht selles küsimuses on komisjonile täiesti aktsepteeritav. 3.3.5. Ühisseisukoha artikli 1 punkt 9; artikkel 3; I lisa punkt 1 alapunkt b, punkti 4 alapunkt c, punkti 5 alapunktid c ja f; II lisa punkt 4 Austria taotles sarnaselt Saksamaaga II lisa rubriigist "R Austria" kirje tühistamist, mis jättis määruse rakendusalast välja teatavad eriskeemid füüsilisest isikust ettevõtjatele vastavalt määruse (EMÜ) nr 1408/71 artikli 1 punkti j neljanda alapunktile. Komisjon nõustub selle algatusega, mille tulemusena on võimalik kohaldada nende eriskeemide suhtes määrust 1408/71. Selle meetme puhul on vajalik üleminekuperiood, mida pikendatakse ühisseisukohas 1. jaanuarini 2005. See on määruse vastuvõtmiseks vajaliku tähtaega silmas pidades vastuvõetav. Samuti on selle meetme puhul vaja viia sisse sätted vastavate hüvitiste arvutamiseks ning täpsustada pädevate asutuste kohta. 3.3.6. Ühisseisukoha I lisa punkti 1 alapunkti c punkt ii ja punkti 5 alapunkt d ja II lisa punktid 1 ja 3 Tehtud muudatused on puhtalt vormilised ja tingitud ühelt poolt terminoloogilistest muudatustest prantsuse peretoetusi käsitlevas seaduses ja teiselt poolt pädeva asutuse vahetumisest Rootsis ja Taanis. 3.3.7. Ühisseisukoha I lisa punkti 5 alapunkt b - Kirje Taani kohta Taani hüvitise ajutine toetus töötutele, kes on teinud 12 kuud "juhutöid (ledighedsydelse)" IIa lisast väljavõtmise tõttu peeti vajalikuks teha VI lisasse kirje, mis täpsustab, et see toetus tuleb kooskõlastada vastavalt töötuse peatükiga. 4- JÄRELDUSED Komisjon kiidab täielikult heaks ühisseisukoha, mis vastab komisjoni ettepaneku eesmärkidele ja võtab arvesse kõiki parlamendi muudatusettepanekuid. 5 KOMISJONI DEKLARATSIOONID Vaadata lisa LISA NÕUKOGU PROTOKOLLI DEKLARATSIOONID Komisjoni deklaratsioon komisjoni ettepaneku artikli 1 lõike 5 kohta "Komisjonil on plaanis lisada rakendusmäärusesse teatavad meetmed, et võtta arvesse artikli 30 praktilisi tagajärgi. Komisjoni deklaratsioon IIa lisa kohta "Komisjon tegi ettepaneku muuta IIa lisas kirjete loetelu [eriti järgmiste hüvitiste kohta: lapsehooldustoetus (Soome), invaliidsushüvitis ja puudega laste hooldustoetus (Rootsi), puudega isikute toimetulekutoetus, hooldustoetus, invaliidsuspension (Ühendkuningriik)] ja on jätkuvalt arvamusel, et seda tuleb teha, et tagada vastavus Euroopa Kohtu kohtupraktika kriteeriumidega ja nõukogu 2003. aasta ühisseisukohas kehtestatud kriteeriumidega mitmesuguste muudatusettepanekute kohta. Seega jätab ta endale täielikult õiguse pöörduda Euroopa Kohtu poole ja esitada vajaduse korral, tuginedes kohtu järeldustele, ettepanek IIa lisa kirjete loetelu uuesti läbivaatamiseks. [1] Ühendkuningriik:- Puudega inimeste toimetulekutoetus (27. juuni 1991. aasta puudega inimeste toimetulekutoetuse ja puudega inimeste töövõimetuspensioni seaduse (Disability Living Allowance and Disability Working Allowance Act) artikkel l ning 24. juuli 1991. aasta puudega inimeste toimetulekutoetuse ja töövõimetuspensioni määruse (Põhja-Iirimaa) [Disability Living Allowance and Disability Working Allowance (Northern Ireland) Order] artikkel 3).- Hooldajatoetus (20. märtsi 1975. aasta sotisaalkindlustusseaduse (Social Security Act) artikkel 35 ning 20. märtsi 1975. aasta sotsiaalkindlustusseadus (Põhja-Iirimaa) [Social Security (Northern Ireland) Act] artikkel 35).Invaliidsuspensioniseadus (20. märtsi 1975. aasta sotsiaalkindlustusseaduse (Social Security Act) artikkel 37 ning 20. märtsi 1975. aasta sotsiaalkindlustusseaduse (Põhja-Iirimaa) [Social Security (Northern Ireland) Act] artikkel 37).Rootsi: Invaliidsushüvitis ja puudega laste hooldustoetus (seadus nr 703, 1998).Soome: Lapsehooldustasu (lapsehooldustasusid käsitlev seadus, 444/69).